Foto: RIA Gretsiya poytaxti Afinada Rossiyaning 55 yoshli konsuli vafot etdi, deb ma’lum qildi "Proto tema" nashri. Rossiya elchixonasida diplomatning vafot etgani tasdiqlandi. Nashrning ma’lum qilishicha, konsul Afinadagi kvartirasida o‘lik holda topilgan. Diplomat ertalab ishga kelmagan va qo‘ng‘iroqlarga javob bermagan. Uning uyiga politsiya bilan birga kelgan hamkasblari ichidan qulflangan eshikni ochib ichkariga kirishgan. Diplomatning o‘limi sabablari tergov qilinmoqda. CNN Greece telekanalining ma’lum qilishicha, gap Andrey Malanin ismli diplomat haqida ketmoqda.